Den Vest-Sjællandske Avis, 1821-06-02
Udfaldet af denne Underhandling maae nu blive som den vil, saa kan man dog antage det som afgjort at Spanien har for bestandigt tabt sine rige Besiddelser i Amerika, og at denne Verdensdeels Uafhængighed, som er det egentlige Store i vore Dages Begivenheder, vil ikke længe kunne omtvivles. Morillo har faaet andet at bestille i Spanien end at tænke paa at erobre Amerika, og Spaniens egen Friehed er ikke nær saa sikker og afgjort som dets Coloniers. – De skrækkeligste Rygter have været udbredte saavel i Paris som i London om Tilstanden i dette beklagelsesværdige Land. Man vilde vide i Paris den 20de, at 50 Mennesker havde mistet Livet i en Opstand i Murcia; at det var gaaet meget vildt til i Madrid den 9de, at Kongen vilde afreise til Toledo; at hans Liv havde været i Fare, men disse Rygter ere ikke blevne bekræftede ved de nyeste Efterretninger man har fra Spanien; thi det skal dog nu være temmeligt roeligt i Madrid, Cadix og Sevilla. Den 10de spadserede Kongen med Jnfanterne i Prado og blev modtaget af Folket med en ubeskrivelig Beggeistring. Hs. Majestæt har udstædet en Proclamation, hvori han bevidner, at af alle de loyale Udraab, hvormed hans troe Folk kan modtage ham, er det hvorved han kaldes den constitutionelle Konge det, som meest behager ham. - At Hoffet imidlertid har været i Frygt for Pøbelens Udsvævelser kan sees deraf, at Grueral Qviroga har foreviist de Cortes et Brev som Jnfanten Don Francisco de Paula havde skrevet ham til for at erfare hans Mening, om han troede, at Kongen og den Kgl. Familie havde noget at befrygte i Anledning af Bevægelserne ved Vinuesas Mord. Qviroga svarede derpaa, at Tropperne havde fast besluttet at adlyde alt for at forsvare Kongen og hans Familie. – Den 5te Mai sendte Kongen et Budskab til de Cortes i Anledning af VinuesasMord, hvori han sagde: at han havde med den dybeste Sorg erfaret denne skrækkelige Ugierning og at, naar den ikke blev straffet og de Cortes ikke toge eftertrykkelige Forholdsregler, saa vilde det bli umueligt at holde det constitutionelle System opret og de udenlandske Magter ville da holde sig berettigede til at giøre sig de ufordeelagtigste Forestillinger om det. Kongen yttrede i Slutningen af sit Budskab, at han om Aftenen tilforn havde tiltalt de Soldater, som stode paa Vagt uden for hans Pallast og at han havde fundet dem bestælet af den bedste Aand. Dette blev nu lagt Kongen til Last af den Deputerede Colsin. De Cortes Svar er affattet i temmelig kolde Udtryk, og der siges deri, at den udøvende Magt er forsynet med tilstrækkede Midler til at holde den offentlige Rolighed ved lige; selv Qviroga sagde, at han ikke kunde begribe at man vilde giøre saameget Væsen af en Præstes Mord, de ingen havde talt om at et Par constitutionelle Soldater vare nyeligen blevne dræbte. - Den ulykkelige Vinuesa (tilforn Kongens Skriftefader) laae paa sine Knæ med Crucifiret i Haanden, da hans Mordere brøde ind i Fængslet. Jeg tilgiver Eder min Død sagde han til dem; men lader mig ikke lide for længe; han havde neppe udtalt disse Ord, saa giennemborede en Dolk hans Hierte og en Øxe kløvede hans Hoved. Hans Liig er dog nu blevet begravet, men om Aftenen og under en Escorte af 80 Dragoner. - Forresten vedbliver Tilstanden i Spanien at være saa sørgelig som mueligt og begge Parthier giøre sig skyldig i de største Forbrydelser. - Merinos Bande er blot adsplittet; men ikke tilintetgjort. Salazar er flygtet; men paagrebet ved Grænsen af Frankerig. Ved en Tyrefægtning i Madrid, blev for nyelig en Trompeter dræbt med Knivstik af en Anticonstitionel. – J Aranda har Nationalgarden opbrændt en heel Flok levende Munke; som den tog til fange i en Skov, istedet for at føre dem hiem. - Den berømte Biskop Eienfuegosi Cadix sidder der arresteret. J mange Spanske Stæder ere begaaede de største Uordener; i Torragona ere fleere Huuse blevne udplyndrede og 3 Geistlige myrdede. De patriotiske Selskaber komme sammen paa nye, og Proscriptioner og Forfølgelser ere Gienstændene. for Forhandlingerne. – De afskedigede Ministere have ikke villet modtage de dem tilbudte Pensioner. Loven om Ophævelsen af Lehnsrettighederne er bleven antaget af de Cortes med 98 imod 58 Stemmer. - General Morillo har udstædet en meget kraftig Proclamation i Castilien, og General Mina holder med Strenghed Roligheden vedlige i Galicien; hvor mangfoldige Præster og Munke ere blevne arresterede, og hvor man har opdaget og bemægtiget sig store Vaabenforraad.